CELEX: 62015TA0729
Language: el
Date: 2018-02-05 00:00:00
Title: Υπόθεση T-729/15: Απόφαση του Γενικού Δικαστηρίου της 5ης Φεβρουαρίου 2018 — MSD Animal Health Innovation και Intervet international κατά EMA [Πρόσβαση στα έγγραφα — Κανονισμός (ΕΚ) 1049/2001 — Έγγραφα στην κατοχή του EMA, τα οποία έχουν υποβληθεί στο πλαίσιο αίτησης για τη χορήγηση άδειας κυκλοφορίας του κτηνιατρικού φαρμάκου Bravecto στην αγορά — Απόφαση να χορηγηθεί σε τρίτον πρόσβαση στα έγγραφα — Εξαίρεση σχετική με την προστασία των εμπορικών συμφερόντων — Δεν υφίσταται γενικό τεκμήριο εμπιστευτικότητας]

19.3.2018   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 104/31
            
         Απόφαση του Γενικού Δικαστηρίου της 5ης Φεβρουαρίου 2018 — MSD Animal Health Innovation και Intervet international κατά EMA
   (Υπόθεση T-729/15) (1)
   
   ([Πρόσβαση στα έγγραφα - Κανονισμός (ΕΚ) 1049/2001 - Έγγραφα στην κατοχή του EMA, τα οποία έχουν υποβληθεί στο πλαίσιο αίτησης για τη χορήγηση άδειας κυκλοφορίας του κτηνιατρικού φαρμάκου Bravecto στην αγορά - Απόφαση να χορηγηθεί σε τρίτον πρόσβαση στα έγγραφα - Εξαίρεση σχετική με την προστασία των εμπορικών συμφερόντων - Δεν υφίσταται γενικό τεκμήριο εμπιστευτικότητας])
   (2018/C 104/39)
   Γλώσσα διαδικασίας: η αγγλική
   
      Διάδικοι
   
   
      Προσφεύγουσες: MSD Animal Health Innovation GmbH (Schwabenheim, Γερμανία) και Intervet international BV (Boxmeer, Κάτω Χώρες) (εκπρόσωποι: αρχικώς P. Bogaert, δικηγόρος, B. Kelly και H. Billson, solicitors, J. Stratford, QC, και C. Thomas, barrister, στη συνέχεια P. Bogaert, B. Kelly, J. Stratford και C. Thomas)
   
      Καθού: Ευρωπαϊκός Οργανισμός Φαρμάκων (EMA) (εκπρόσωποι: T. Jabłoński, A. Spina, S. Marino, A. Rusanov και N. Rampal Olmedo)
   
      Αντικείμενο
   
   Αίτηση βάσει του άρθρου 263 ΣΛΕΕ για ακύρωση της απόφασης EMA/785809/2015 του ΕΜΑ, της 25ης Νοεμβρίου 2015, περί χορηγήσεως σε τρίτο, δυνάμει του κανονισμού (ΕΚ) 1049/2001 του Ευρωπαϊκού Κοινοβουλίου και του Συμβουλίου, της 30ής Μαΐου 2001, για την πρόσβαση του κοινού στα έγγραφα του Ευρωπαϊκού Κοινοβουλίου, του Συμβουλίου και της Επιτροπής (ΕΕ 2001, L 145, σ. 43), προσβάσεως σε έγγραφα που περιέχουν πληροφορίες υποβληθείσες στο πλαίσιο αίτησης χορήγησης άδειας κυκλοφορίας στην αγορά του κτηνιατρικού φαρμάκου Bravecto.
   
      Διατακτικό
   
   Το Γενικό Δικαστήριο αποφασίζει:
   
               1)
            
            
               Απορρίπτει την προσφυγή.
            
         
               2)
            
            
               Οι MSD Animal Health Innovation GmbH και Intervet international BV φέρουν, πέραν των δικών τους εξόδων, τα δικαστικά έξοδα του Ευρωπαϊκού Οργανισμού Φαρμάκων (EMA), συμπεριλαμβανομένων των εξόδων της διαδικασίας ασφαλιστικών μέτρων.
            
         
      (1)  EE C 59 της 15.2.2016.